**I. BENDROSIOS NUOSTATOS**

1. Respublikinio kūrybinio fotonovelių konkurso **„Mėlyno sapno svajinga šalis“** (toliau – konkursas) nuostatai reglamentuoja konkurso tikslus, dalyvius, organizavimo ir vertinimo tvarką.
2. Konkursą, skirtą poeto Vytauto Mačernio 100-ųjų gimimo metinių minėjimui, organizuoja Telšių Žemaitės gimnazija.
3. Informacija apie konkursą bus skelbiama interneto svetainėje *http://www.zemaite.lt/*

**II. KONKURSO TIKSLAI**

1. Skatinti konkurso dalyvių domėjimąsi savo krašto kultūra, literatūra.
2. Ugdyti mokinių savimonę, vertybines nuostatas, vaizduotę.
3. Skatinti konkurso dalyvių kūrybingumą jungiant meninį vaizdą ir meninį tekstą.

**III. KONKURSO SĄLYGOS**

1. Konkurse gali dalyvauti gimnazijų I-IV ir bendrojo ugdymo mokyklų 9-12 klasių mokiniai. Konkursui kiekviena mokykla gali pateikti 1-2 darbus.
2. Konkurso dalyviai skirstomi į 2 grupes:

* 9-10 klasių;
* 11-12 klasių.

1. Konkursui pateikiamų darbų žanras – fotonovelė. Rašant fotonovelę būtina remtis Vytauto Mačernio „Metų“ sonetais.
2. Reikalavimai darbui:
3. **Novelė** 
   1. Teksto apimtis 150-200 žodžių. Darbo apimtis 1-as A4 formato puslapis.
   2. Novelė pateikiama tekstiniame dokumente (failo plėtinys .docx, .txt, .odt).
   3. Po novele turi būti nurodyta mokinio vardas ir pavardė, klasė, pilnas mokyklos pavadinimas, mokinį konsultavusio mokytojo vardas, pavardė; taip pat ir pastaba, nurodanti, su kuriuo sonetu siejamas tekstas ir nuotrauka.
4. **Nuotrauka**. Konkursui siunčiamos tik skaitmeninės nuotraukos (failai), kurios privalo atitikti šiuos reikalavimus:
   1. Failas turi būti pavadintas nurodant nuotraukos pavadinimą, mokinio vardą ir pavardę.
   2. Nuotrauka turi būti JPEG formato ir tokios kokybės, kad ją būtų galima išspausdinti bent A4 formatu.
   3. Nuotrauka – be fotoredagavimo ir ne koliažas.
   4. Konkurso dalyvis prisiima atsakomybę už nuotraukų autentiškumą ir jose įamžintų asmenų (jei fotografuojamas žmogus) sutikimą būti nufotografuotiems ir publikuotiems viešai.
   5. Nuotrauka negali prieštarauti visuotinai priimtoms moralės ir etikos normoms.
5. Konkursui darbai pateikiami iki 2021 m. balandžio 1 d.
6. Darbai siunčiami elektroniniu paštu [vytautas.macernis100@gmail.com](mailto:vytautas.macernis100@gmail.com) :
7. Laiške privalu nurodyti:

* nuotraukos pavadinimą
* autoriaus vardą ir pavardę
* mokyklos pilną pavadinimą.

1. Darbus vertina organizatorių sudaryta vertinimo komisija balandžio 1-30 dienomis.
2. Dalyviai bus kviečiami į Telšių Žemaitės gimnazijoje 2021 m. birželio mėn. pradžioje vyksiantį poeto Vytauto Mačernio gimtadienį, renginyje bus skelbiami ir apdovanojami prizininkai, visi dalyviai gaus padėkas ir atminimo dovanėles.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkurso organizatoriai: Telšių Žemaitės gimnazijos lietuvių kalbos ir literatūros mokytojai (konkurso koordinatorė Dalia Pabrėžienė)

SUDERINTA

Telšių Žemaitės gimnazijos direktorius

Žydrūnas Želnys